CELEX: 
Language: sk
Date: 2018-02-07 00:00:00
Title: DELEGOVANÉ NARIADENIE KOMISIE (EÚ) …/… ktorým sa dopĺňa nariadenie Európskeho parlamentu a Rady (EÚ) 2017/625 zriadením referenčných laboratórií Európskej únie pre škodce rastlín

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               V článku 92 ods. 4 nariadenia Európskeho parlamentu a Rady (EÚ) 2017/625 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín (nariadenie o úradných kontrolách)
                  1
               sa stanovuje, že Komisia musí toto nariadenie doplniť prijatím rozhodnutia o zriadení referenčných laboratórií Európskej únie prostredníctvom delegovaného aktu v súlade s článkom 144. 
            
            
               Účinnosť úradných kontrol a iných úradných činností má kľúčový význam pre príslušné orgány z hľadiska prijímania náležitých a včasných opatrení proti karanténnym škodcom rastlín v zmysle článku 3 nariadenia Európskeho parlamentu a Rady (EÚ) 2016/2031 o ochranných opatreniach proti škodcom rastlín
                  2
               , ako aj proti škodcom, ktoré nie sú zahrnuté v zozname karanténnych škodcov Únie, ale ktoré môžu v súlade s článkom 30 ods. 1 uvedeného nariadenia spĺňať podmienky na zaradenie do daného zoznamu. Táto účinnosť závisí aj od kvality, jednotnosti a spoľahlivosti metód analýzy, testovania alebo diagnostiky používaných úradnými laboratóriami a ich výsledkov. Používané metódy sa okrem toho musia naďalej aktualizovať a v záujme dosiahnutia uvedeného cieľa podľa potreby aj skvalitňovať. 
            
            
               Referenčné laboratóriá Európskej únie by sa preto mali zriaďovať s cieľom prispieť k zlepšeniu metód analýzy, testovania alebo diagnostiky škodcov, ako aj k vývoju validovaných metód, s cieľom koordinovať a poskytovať pomoc úradným laboratóriám a presadzovať jednotné postupy pri vývoji alebo používaní týchto metód. 
            
            
               V záujme zabezpečenia vhodnej špecializácie by sa mali referenčné laboratóriá EÚ zriaďovať so zameraním na konkrétne kategórie škodcov. V týchto kategóriách by sa mal zohľadniť charakter a biologické vlastnosti škodcov, ako aj ich kategorizácia podľa prílohy I časti A a prílohy II časti A k smernici 2000/29/ES
                  3
               . V tejto súvislosti by sa mali zriadiť referenčné laboratóriá EÚ zamerané pre tieto kategórie škodcov: hmyz, roztoče, háďatká, baktérie, huby a riasovky, vírusy, viroidy a fytoplazmy (t. j. aktualizovaný výraz pre „mykoplazmy“ uvádzaný v tejto smernici).
            
            
               2.KONZULTÁCIE PRED PRIJATÍM AKTU
            
            
               Tento návrh delegovaného aktu bol v období od 12. decembra 2017 do 9. januára 2018 predmetom konzultácie so širokou verejnosťou, ktorá sa uskutočnila prostredníctvom portálu pre lepšiu právnu reguláciu. Spolu boli predložené a následne posúdené 3 odpovede, ktoré sú verejne dostupné
                  4
               . 
            
            
               Od 29. mája 2017 do 15. decembra 2017 viedla Komisia konzultácie so skupinou expertov na úradné kontroly.
            
            
               3.PRÁVNE PRVKY DELEGOVANÉHO AKTU
            
            
               Delegovaným akte sa zriaďujú referenčné laboratóriá Európskej únie zamerané na škodce rastlín v súlade s článkom 92 ods. 4 nariadenia (EÚ) 2017/625. 
            
            
               DELEGOVANÉ NARIADENIE KOMISIE (EÚ) …/…
            
            
               z 7. 2. 2018,
            
            
               ktorým sa dopĺňa nariadenie Európskeho parlamentu a Rady (EÚ) 2017/625 zriadením referenčných laboratórií Európskej únie pre škodce rastlín
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2017/625 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách)
                  5
               , a najmä na jeho článok 92 ods. 4,
            
            
               keďže:
            
            
               (1)Od príslušných orgánov sa vyžaduje, aby podnikali náležité a včasné opatrenia proti karanténnym škodcom v zmysle článku 3 nariadenia Európskeho parlamentu a Rady (EÚ) 2016/2031
                  6
               , ako aj proti škodcom, ktoré nie sú zahrnuté v zozname karanténnych škodcov Únie, ale ktoré môžu v súlade s článkom 30 ods. 1 uvedeného nariadenia spĺňať podmienky na zaradenie do daného zoznamu. Účinnosť úradných kontrol a iných úradných činností z hľadiska zabezpečenia súladu s právnymi predpismi Únie má v tejto súvislosti prvoradý význam.
            
         
         
            
               (2)Účinnosť závisí od kvality, jednotnosti a spoľahlivosti metód analýzy, testovania alebo diagnostiky, ktoré používajú úradné laboratóriá určené v súlade s článkom 37 ods. 1 nariadenia (EÚ) 2017/625, ako aj od výsledkov analýzy, testovania a diagnostiky vykonávaných uvedenými úradnými laboratóriami. 
            
            
               (3)Predmetné metódy sa majú aj naďalej aktualizovať a v prípade potreby skvalitňovať v záujme zabezpečenia kvality, jednotnosti a spoľahlivosti nimi získaných analytických, testovacích a diagnostických údajov.
            
            
               (4)Opatrenia podniknuté v predchádzajúcich prípadoch zamorenia škodcami sú dôkazom toho, že pre úradné laboratóriá určené v súlade s článkom 37 nariadenia (EÚ) 2017/625 by bola prospešná koordinácia a pomoc na účely zlepšenia a podpory jednotných postupov pri vývoji alebo používaní metód analýzy, testovania alebo diagnostiky používaných danými úradnými laboratóriami, ako aj pri interpretácii výsledkov.
            
            
               (5)Referenčné laboratóriá Európskej únie by sa preto mali zriaďovať tak, aby prispievali k zlepšeniu a harmonizácii metód analýzy, testovania alebo diagnostiky, vývoju validovaných metód a koordinácii pomoci uvedeným úradným laboratóriám.
            
            
               (6)V záujme zabezpečenia vhodnej špecializácie by sa malo zriadiť jedno osobitné referenčné laboratórium Európskej únie pre každú konkrétnu kategóriu škodcov. V týchto kategóriách by sa mal zohľadniť charakter a biologické vlastnosti škodcov, ktoré sú premietnuté do kategorizácie škodcov podľa prílohy I časti A a prílohy II časti A k smernici 2000/29/ES
                  7
               . V tejto súvislosti by sa mali zriadiť referenčné laboratóriá Európskej únie pre tieto kategórie škodcov: hmyz, roztoče, háďatká, baktérie, huby a riasovky, vírusy, viroidy a fytoplazmy (t. j. aktualizovaný výraz pre „mykoplazmy“ uvádzaný v danej smernici),
            
            
               PRIJALA TOTO NARIADENIE:
            
            
               Článok 1
            
            
               Týmto sa zriaďujú referenčné laboratóriá Európskej únie, pokiaľ ide o karanténne škodce stanovené v článku 3 nariadenia Európskeho parlamentu a Rady (EÚ) 2016/2031, ako aj škodce nezahrnuté v zozname karanténnych škodcov Únie, ktoré však môžu v súlade s článkom 30 ods. 1 uvedeného nariadenia a na základe kategorizácie stanovenej v smernici Rady 2000/29/ES spĺňať podmienky na zaradenie do daného zoznamu:
            
            
               a)referenčné laboratórium Európskej únie pre hmyz a roztoče;
            
            
               b)referenčné laboratórium Európskej únie pre háďatká;
            
            
               c)referenčné laboratórium Európskej únie pre baktérie;
            
            
               d)referenčné laboratórium Európskej únie pre huby a riasovky;
            
            
               e)referenčné laboratórium Európskej únie pre vírusy, viroidy a fytoplazmy.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie. 
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 7. 2. 2018
            
            
               
                     Za Komisiu
               
               
                     predseda
                     Jean-Claude JUNCKER
               
               
            
         
         
            
                  
                     (1)
                  
                        Nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (Ú. v. EÚ L 95, 7.4.2017, s. 1).
               
               
                  
                     (2)
                  
                        Nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016, s. 4).
               
               
                  
                     (3)
                  
                        Smernica Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. ES L 169, 10.7.2000, s. 1).
               
               
                  
                     (4)
                  
                        https://ec.europa.eu/info/law/better-regulation/have-your-say_sk
               
               
                  
                     (5)
                  
                        Ú. v. EÚ L 95, 7.4.2017, s. 1.
               
               
                  
                     (6)
                  
                        Nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016, s. 4).
               
               
                  
                     (7)
                  
                        Smernica Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. ES L 169, 10.7.2000, s. 1).